ODDER: Den somaliske familie, som i de seneste uger har været centrum for demonstrationer og debat i Odder, er forsvundet.

Ingen ved tilsyneladende, hvor familien er taget hen, men ifølge farens opslag på Facebooksiden Venligboerne i Odder, er både han, moderen og de syv børn rejst til et sted, hvor de kan genfinde de trygge rammer, som de hidtil har haft i Odder.

De har udtrykt, at trygheden forsvandt 12. september, da familien fik besked på, at faren og seks af børnene skal være ude af landet på mandag, fordi Udlændingestyrelsen har vurderet, at det sikkert for flygtninge generelt og for faren og de seks børn at returnere til Somalia. Moderen og det ene barns ankesag er endnu ikke afgjort.

- Nu er det tid til at komme til et sted, hvor vi igen kan kan skabe trygge rammer, og det kan vi ikke, hvis vi vi bliver sendt tilbage til Somalia. "Mine børn spørge mig altid, hvorfor og jeg har ikke svar på det, så derfor har vi valgt at drage videre", skriver Salah Agmed ordret.